ระเบียบสํานักนายกรัฐมนตรีว่าด้วยการบริหารโครงการและการใช้จ่ายเงินกู้เพื่อการวางระบบบริหารจัดการน้ําและสร้างอนาคตประเทศพ.ศ. 2555-----------------------------------เพื่อให้การบริหารโครงการและการใช้จ่ายเงินที่กู้มาเพื่อนําไปใช้จ่ายในการวางระบบบริหารจัดการน้ําและสร้างอนาคตประเทศตามพระราชกําหนดให้อํานาจกระทรวงการคลังกู้เงินเพื่อการวางระบบบริหารจัดการน้ําและสร้างอนาคตประเทศ พ.ศ. 2555 เป็นไปอย่างรัดกุม มีประสิทธิภาพ คุ้มค่า และเป็นประโยชน์ในการฟื้นฟูประเทศอย่างยั่งยืนอาศัยอํานาจตามความในมาตรา 11 (8) แห่งพระราชบัญญัติระเบียบบริหารราชการแผ่นดิน พ.ศ. 2534 นายกรัฐมนตรีโดยความเห็นชอบของคณะรัฐมนตรี จึงวางระเบียบไว้ดังต่อไปนี้ข้อ ๑ ระเบียบนี้เรียกว่า "ระเบียบสํานักนายกรัฐมนตรี ว่าด้วยการบริหารโครงการและการใช้จ่ายเงินกู้เพื่อการวางระบบบริหารจัดการน้ําและสร้างอนาคตประเทศ พ.ศ. 2555"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"หน่วยงานของรัฐ" หมายความว่า ส่วนราชการ รัฐวิสาหกิจ ราชการส่วนท้องถิ่น และหน่วยงานอื่นของรัฐ"หน่วยงานเจ้าของโครงการ" หมายความว่า หน่วยงานของรัฐที่ได้รับอนุมัติหรือได้รับมอบหมายให้ดําเนินการตามโครงการ"โครงการ" หมายความว่า โครงการตามแผนปฏิบัติการบริหารจัดการน้ํา การป้องกันและแก้ไขปัญหาอุทกภัยแห่งชาติตามระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติพ.ศ. 2555 หรือโครงการอื่นใดที่ กนอช. หรือ กบอ. เห็นว่าเป็นโครงการที่เกี่ยวเนื่องกับการบริหารจัดการน้ําหรืออุทกภัย หรือโครงการตามแผนยุทธศาสตร์เพื่อการฟื้นฟูและสร้างอนาคตประเทศตามที่ กยอ. กําหนดแล้วแต่กรณี และให้หมายความรวมถึงแผนงานหรือการดําเนินการใด ๆ ที่ถูกกําหนดให้อยู่ในแผนปฏิบัติการหรือแผนยุทธศาสตร์ดังกล่าวด้วย"เงินกู้" หมายความว่า เงินที่กระทรวงการคลังโดยอนุมัติคณะรัฐมนตรีกู้ในนามรัฐบาลแห่งราชอาณาจักรไทยตามพระราชกําหนดให้อํานาจกระทรวงการคลังกู้เงินเพื่อการวางระบบบริหารจัดการน้ําและสร้างอนาคตประเทศ พ.ศ. 2555"กนอช." หมายความว่า คณะกรรมการนโยบายน้ําและอุทกภัยแห่งชาติตามระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติ พ.ศ. 2555"กบอ." หมายความว่า คณะกรรมการบริหารจัดการน้ําและอุทกภัยตามระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติ พ.ศ. 2555"กยอ." หมายความว่า คณะกรรมการยุทธศาสตร์เพื่อการฟื้นฟูและสร้างอนาคตประเทศตามระเบียบสํานักนายกรัฐมนตรี ว่าด้วยยุทธศาสตร์เพื่อการฟื้นฟูและสร้างอนาคตประเทศ พ.ศ. 2554"สบอช." หมายความว่า สํานักงานนโยบายและบริหารจัดการน้ําและอุทกภัยแห่งชาติตามระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติ พ.ศ. 2555ข้อ ๔ ให้นายกรัฐมนตรีรักษาการตามระเบียบนี้หมวด ๑ บททั่วไป------------------------------ข้อ ๕ ระเบียบนี้ให้ใช้บังคับเฉพาะแก่โครงการที่ต้องดําเนินการโดยใช้จ่ายเงินจากเงินกู้ในกรณีที่โครงการใดดําเนินการโดยได้รับการจัดสรรทั้งงบประมาณรายจ่ายและเงินกู้ การดําเนินการในส่วนที่เกี่ยวกับงบประมาณรายจ่าย ให้เป็นไปตามหลักเกณฑ์และวิธีการตามที่บัญญัติไว้ในกฎหมายว่าด้วยการนั้นในกรณีที่โครงการใดดําเนินการโดยใช้จ่ายเงินจากงบประมาณรายจ่าย ให้หน่วยงานเจ้าของโครงการรายงานให้ กบอ. ทราบด้วยข้อ ๖ โครงการใดเป็นโครงการที่ได้รับการจัดสรรงบประมาณรายจ่ายประจําปีไว้แล้วแต่ประสงค์จะดําเนินการโครงการนั้นต่อโดยใช้จ่ายจากเงินกู้แทน ให้ดําเนินการตามที่กําหนดไว้ในระเบียบนี้โครงการใดเป็นโครงการที่ได้มีการใช้จ่ายเงินจากเงินกู้ แต่ในระยะเวลาต่อมาการดําเนินโครงการมีความจําเป็นต้องได้รับการจัดสรรงบประมาณรายจ่ายเพิ่มเติม ให้หน่วยงานเจ้าของโครงการขอรับการจัดสรรจากงบประมาณรายจ่ายประจําปี โดยดําเนินการตามหลักเกณฑ์และวิธีการตามที่บัญญัติไว้ในกฎหมายว่าด้วยการนั้นข้อ ๗ การบริหารโครงการไม่ว่าจะเป็นการจัดสรรเงินกู้ การเบิกจ่ายเงินกู้ และการรายงานผลการดําเนินโครงการ ให้ดําเนินการรับส่งข้อมูลผ่านระบบเทคโนโลยีสารสนเทศโครงการ และให้กระทรวงการคลังจัดส่งข้อมูลให้หน่วยงานที่เกี่ยวข้องด้วยข้อ ๘ ให้สํานักงบประมาณพิจารณาจัดสรรวงเงินกู้ พิจารณาคําขอโอนหรือเปลี่ยนแปลงรายละเอียดซึ่งไม่ใช่สาระสําคัญที่กําหนดในโครงการ และพิจารณาคําขอใช้เงินเหลือจ่ายเพื่อชดเชยค่างานก่อสร้าง รวมทั้งกําหนดหลักเกณฑ์หรือวิธีปฏิบัติที่เกี่ยวข้องข้อ ๙ ให้กรมบัญชีกลางรับฝากเงินกู้ไว้ในบัญชีเงินฝากกระทรวงการคลัง และจัดทําระบบบัญชีและระบบการเบิกจ่ายเงินสําหรับโครงการ รวมทั้งกําหนดหลักเกณฑ์หรือวิธีปฏิบัติที่เกี่ยวข้องข้อ ๑๐ ให้สํานักงานบริหารหนี้สาธารณะพิจารณาจัดหาเงินกู้ ดําเนินการเปิดบัญชีและนําฝากเงินกู้ไว้ในบัญชี จัดทําระบบบริหารเงินสดและบริหารจัดการเงินกู้ และรายงานสถานะเงินกู้รวมทั้งกําหนดหลักเกณฑ์หรือวิธีปฏิบัติที่เกี่ยวข้องข้อ ๑๑ ในกรณีที่โครงการใดต้องดําเนินการตามขั้นตอนของกฎหมายและระเบียบใดให้หน่วยงานเจ้าของโครงการดําเนินการตามขั้นตอนของกฎหมายและระเบียบที่เกี่ยวข้องด้วยข้อ ๑๒ ในกรณีที่มีปัญหาเกี่ยวกับการตีความตามระเบียบนี้หรือมีความจําเป็นต้องปฏิบัตินอกจากที่กําหนดไว้ในระเบียบนี้ ให้นายกรัฐมนตรีเป็นผู้มีอํานาจพิจารณาวินิจฉัยหรือกําหนดวิธีปฏิบัติเป็นการเฉพาะเรื่องหมวด ๒ การอนุมัติโครงการ--------------------------------ข้อ ๑๓ ในกรณีที่คณะรัฐมนตรีมีมติเห็นชอบกับแผนปฏิบัติการตามที่กําหนดไว้ในระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติ พ.ศ. 2555 แล้ว ให้ กบอ.แจ้งหน่วยงานเจ้าของโครงการ เพื่อจัดทํารายละเอียดของโครงการตามแผนปฏิบัติการดังกล่าว พร้อมกับวงเงินการใช้จ่ายที่ขอรับการจัดสรรจากเงินกู้เสนอต่อ กบอ. ทั้งนี้ ภายในระยะเวลาที่ กบอ. กําหนดในกรณีที่หน่วยงานของรัฐมีโครงการใดที่จัดทําขึ้นก่อนแผนปฏิบัติการตามวรรคหนึ่งมีผลใช้บังคับ และได้แจ้งให้ กบอ. ทราบ หรือได้รับอนุมัติจาก กบอ. แล้วแต่กรณี ตามที่กําหนดไว้ในระเบียบสํานักนายกรัฐมนตรี ว่าด้วยการบริหารจัดการน้ําและอุทกภัยแห่งชาติ พ.ศ. 2555 แล้วและหน่วยงานของรัฐนั้นประสงค์จะให้ดําเนินการโดยใช้จ่ายจากเงินกู้ ให้จัดทํารายละเอียดของโครงการดังกล่าวพร้อมกับวงเงินการใช้จ่ายที่ขอรับการจัดสรรจากเงินกู้ เสนอต่อ กบอ.ในกรณีที่ กบอ. พิจารณากลั่นกรองรายละเอียดของโครงการที่หน่วยงานของรัฐเสนอตามวรรคหนึ่งหรือวรรคสองแล้ว ให้เสนอความเห็นต่อ กนอช. ก่อนเสนอคณะรัฐมนตรีพิจารณาอนุมัติต่อไป เว้นแต่โครงการในลักษณะใดที่ กนอช. มีมติเห็นชอบในหลักการให้ดําเนินการได้ไว้แล้ว ให้ กบอ. เสนอต่อคณะรัฐมนตรีพิจารณาอนุมัติได้โดยตรงให้นําความในข้อนี้มาใช้บังคับกับโครงการอื่นใดที่ กนอช. หรือ กบอ. เห็นว่าเป็นโครงการที่เกี่ยวเนื่องกับการบริหารจัดการน้ําหรืออุทกภัยด้วยข้อ ๑๔ โครงการใดเป็นโครงการตามแผนยุทธศาสตร์เพื่อการฟื้นฟูและสร้างอนาคตประเทศตามที่ กยอ. กําหนด ให้หน่วยงานเจ้าของโครงการโดยความเห็นชอบของรัฐมนตรีเจ้าสังกัด เสนอรายละเอียดของโครงการและวงเงินการใช้จ่ายที่ขอรับจัดสรรจากเงินกู้ต่อ กยอ. ภายในระยะเวลาที่ กยอ. กําหนดเพื่อพิจารณากลั่นกรอง แล้วเสนอต่อคณะรัฐมนตรีเพื่อพิจารณาอนุมัติต่อไปหมวด ๓ การดําเนินโครงการ-----------------------------------ข้อ ๑๕ เมื่อคณะรัฐมนตรีมีมติอนุมัติโครงการแล้ว ให้ดําเนินการดังต่อไปนี้(1) ให้หน่วยงานเจ้าของโครงการส่งแผนการปฏิบัติงานและแผนการใช้จ่ายเงินกู้ต่อสํานักงบประมาณเพื่อพิจารณาให้ความเห็นชอบ และจัดสรรวงเงินกู้ตามที่ได้รับอนุมัติ(2) ให้กระทรวงการคลังโดยสํานักงานบริหารหนี้สาธารณะพิจารณาจัดหาเงินกู้ให้แก่หน่วยงานเจ้าของโครงการตามที่คณะรัฐมนตรีอนุมัติ โดยให้สํานักงบประมาณส่งข้อมูลตาม (1) ให้แก่สํานักงานบริหารหนี้สาธารณะเพื่อประกอบการพิจารณาจัดหาเงินกู้(3) ให้หน่วยงานเจ้าของโครงการจัดส่งประมาณการการเบิกจ่ายเงินกู้เป็นรายเดือนให้แก่สํานักงานบริหารหนี้สาธารณะเพื่อประกอบการพิจารณาเบิกจ่าย(4) ในกรณีที่มีการกู้เงินจากต่างประเทศเพื่อใช้ในโครงการใดโครงการหนึ่งโดยเฉพาะและแหล่งเงินกู้กําหนดให้ใช้หลักเกณฑ์และระเบียบในการดําเนินงานและการจัดซื้อจัดจ้างของแหล่งเงินกู้นั้นให้หน่วยงานเจ้าของโครงการปฏิบัติตามหลักเกณฑ์และระเบียบของแหล่งเงินกู้นั้น โดยไม่ต้องนําข้อ 16 ข้อ 17 ข้อ 19 วรรคสอง ข้อ 20 วรรคสอง ข้อ 26 ข้อ 27 และข้อ 28 มาใช้บังคับกับการดําเนินโครงการดังกล่าวข้อ ๑๖ การจัดหาพัสดุในการดําเนินโครงการ ให้หน่วยงานเจ้าของโครงการปฏิบัติตามระเบียบสํานักนายกรัฐมนตรี ว่าด้วยการพัสดุ พ.ศ. 2535 และที่แก้ไขเพิ่มเติม และระเบียบสํานักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. 2549 หรือระเบียบหรือข้อบังคับของหน่วยงานเจ้าของโครงการ แล้วแต่กรณี ทั้งนี้ เมื่อได้รับอนุมัติโครงการแล้วให้หน่วยงานดําเนินการจัดหาพัสดุได้ทันทีแต่จะลงนามในสัญญาได้ก็ต่อเมื่อได้รับการจัดสรรวงเงินกู้แล้วข้อ ๑๗ ในกรณีที่หน่วยงานเจ้าของโครงการประสงค์จะขอโอนหรือเปลี่ยนแปลงรายละเอียดโครงการให้ดําเนินการดังต่อไปนี้(1) ในกรณีที่การขอโอนหรือเปลี่ยนแปลงรายละเอียดเป็นสาระสําคัญของโครงการและกระทบต่อกรอบวงเงินที่ได้รับการอนุมัติด้วย ให้หน่วยงานเจ้าของโครงการเสนอคําขอดังกล่าวพร้อมเหตุผลความจําเป็นต่อ สบอช. หรือสํานักงานคณะกรรมการพัฒนาการเศรษฐกิจและสังคมแห่งชาติเพื่อนําเสนอต่อ กบอ. หรือ กยอ. แล้วแต่กรณี เพื่อทําความเห็นประกอบการพิจารณาอนุมัติของคณะรัฐมนตรี(2) ในกรณีที่การขอโอนหรือเปลี่ยนแปลงรายละเอียดเป็นสาระสํา คัญของโครงการแต่ไม่กระทบต่อกรอบวงเงินที่ได้รับการอนุมัติโครงการ ให้หน่วยงานเจ้าของโครงการเสนอคําขอดังกล่าวพร้อมเหตุผลความจําเป็นต่อ สบอช. หรือสํานักงานคณะกรรมการพัฒนาการเศรษฐกิจและสังคมแห่งชาติเพื่อนําเสนอต่อ กบอ. หรือ กยอ. พิจารณาอนุมัติ แล้วแต่กรณี(3) ในกรณีที่การขอโอนหรือเปลี่ยนแปลงรายละเอียดโครงการไม่ใช่สาระสําคัญของโครงการและไม่กระทบต่อกรอบวงเงินที่ได้รับการอนุมัติ ให้หน่วยงานเจ้าของโครงการเสนอคําขอดังกล่าวต่อสํานักงบประมาณ และเมื่อสํานักงบประมาณพิจารณาอนุมัติแล้ว ให้รายงานต่อ กบอ. หรือ กยอ.เพื่อทราบ แล้วแต่กรณีข้อ ๑๘ ให้รัฐมนตรีเจ้าสังกัดกํากับดูแลการดําเนินโครงการของหน่วยงานเจ้าของโครงการและให้หัวหน้าหน่วยงานเจ้าของโครงการเป็นผู้รับผิดชอบในการดําเนินโครงการให้เป็นไปตามวัตถุประสงค์และเป้าหมายตามโครงการที่ได้รับอนุมัติ ทั้งนี้ ให้ถือเป็นตัวชี้วัดในการประเมินผลการปฏิบัติงานของหน่วยงานเจ้าของโครงการที่เป็นส่วนราชการและรัฐวิสาหกิจด้วยหมวด ๔ การบริหารและจัดการการกู้เงิน และการเบิกจ่ายเงินกู้----------------------------------------ข้อ ๑๙ การบริหารและจัดการการกู้เงิน ให้สํานักงานบริหารหนี้สาธารณะมีหน้าที่จัดหาเงินกู้และดําเนินการกู้เงินตามพระราชกําหนดให้อํานาจกระทรวงการคลังกู้เงินเพื่อการวางระบบบริหารจัดการน้ําและสร้างอนาคตประเทศ พ.ศ. 2555ให้สํานักงานบริหารหนี้สาธารณะนําเงินกู้ตามวรรคหนึ่งฝากกระทรวงการคลังในบัญชีเงินนอกงบประมาณที่กรมบัญชีกลาง โดยใช้ชื่อบัญชีว่า "บัญชีเพื่อการวางระบบบริหารจัดการน้ําและสร้างอนาคตประเทศ"ข้อ ๒๐ การใช้จ่ายเงินกู้ต้องเป็นไปตามวัตถุประสงค์ของการกู้เงินตามพระราชกําหนดให้อํานาจกระทรวงการคลังกู้เงินเพื่อการวางระบบบริหารจัดการน้ําและสร้างอนาคตประเทศ พ.ศ. 2555การเบิกจ่ายเงินกู้จากบัญชีเพื่อการวางระบบบริหารจัดการน้ําและสร้างอนาคตประเทศให้หน่วยงานเจ้าของโครงการปฏิบัติตามระเบียบการเบิกจ่ายเงินของทางราชการและหลักเกณฑ์หรือวิธีปฏิบัติที่กระทรวงการคลังกําหนดข้อ ๒๑ นกรณีที่มีการกู้เงินเพื่อใช้ในโครงการใดโครงการหนึ่งโดยเฉพาะ สํานักงานบริหารหนี้สาธารณะอาจกําหนดให้หน่วยงานเจ้าของโครงการเบิกจ่ายเงินกู้จากแหล่งเงินกู้โดยตรงก็ได้โดยให้หน่วยงานเจ้าของโครงการปฏิบัติตามหลักเกณฑ์และวิธีการของแหล่งเงินกู้ข้อ ๒๒ เพื่อประโยชน์ในการบริหารจัดการเงินกู้ กระทรวงการคลังอาจกําหนดหลักเกณฑ์และวิธีการเกี่ยวกับเรื่องดังกล่าว เพื่อให้สํานักงานบริหารหนี้สาธารณะดําเนินการก็ได้ข้อ ๒๓ ให้สํานักงบประมาณ กรมบัญชีกลาง และสํานักงานบริหารหนี้สาธารณะประสานงานกับหน่วยงานเจ้าของโครงการเพื่อเร่งรัดการดําเนินงานให้เป็นไปตามโครงการที่ได้รับอนุมัติรวมทั้งติดตามความก้าวหน้าในการเบิกจ่ายเงินกู้ ตลอดจนเสนอแนะแนวทางการแก้ไขปัญหาและอุปสรรคที่เกี่ยวข้องกับการดําเนินงานของหน่วยงานเจ้าของโครงการในส่วนที่เกี่ยวกับการเบิกจ่ายเงินกู้ต่อ กบอ. หรือ กยอ. แล้วแต่กรณีหมวด ๕ การติดตาม การประเมินผล และการรายงานผลการดําเนินงาน----------------------------------------ข้อ ๒๔ เพื่อให้การติดตามและประเมินผลการดําเนินโครงการบรรลุผลสําเร็จอย่างมีประสิทธิภาพให้หน่วยงานที่เกี่ยวข้องดําเนินการดังต่อไปนี้(1) ให้สํานักงานปลัดกระทรวงการคลังดําเนินการวางระบบเทคโนโลยีสารสนเทศโครงการเพื่อสนับสนุนการติดตามความก้าวหน้าในการดําเนินโครงการ การเบิกจ่ายเงิน และการประเมินผลโครงการ(2) ให้หน่วยงานเจ้าของโครงการรายงานความก้าวหน้าในการดําเนินโครงการและการใช้จ่ายเงินกู้ผ่านระบบเทคโนโลยีสารสนเทศโครงการตามหลักเกณฑ์และระยะเวลาที่กระทรวงการคลังกําหนด(3) ให้ สบอช. และสํานักงานคณะกรรมการพัฒนาการเศรษฐกิจและสังคมแห่งชาติประสานงานกับหน่วยงานเจ้าของโครงการเพื่อเร่งรัดการดําเนินงานให้เป็นไปตามโครงการที่ได้รับอนุมัติรวมทั้งติดตามความก้าวหน้าในการดําเนินงาน และเสนอแนะแนวทางการแก้ไขปัญหาอุปสรรคที่เกี่ยวข้องกับการดําเนินงานต่อ กบอ. หรือ กยอ. แล้วแต่กรณีข้อ ๒๕ ให้ สบอช. และสํานักงานคณะกรรมการพัฒนาการเศรษฐกิจและสังคมแห่งชาติจัดให้มีการประเมินผลการดําเนินโครงการ รวมทั้งผลสัมฤทธิ์และผลกระทบต่อเศรษฐกิจในภาพรวมของโครงการ เพื่อเสนอต่อ กบอ. หรือ กยอ. แล้วแต่กรณีหมวด ๖ การใช้เงินเหลือจ่าย------------------------------ข้อ ๒๖ ในกรณีที่มีวงเงินเหลือจ่ายจากโครงการที่ได้รับอนุมัติ หาก กบอ. หรือ กยอ.แล้วแต่กรณี พิจารณาแล้วเห็นว่า มีความจําเป็นจะต้องจัดสรรเงินเหลือจ่ายดังกล่าวให้แก่โครงการอื่นหรือมีความจําเป็นต้องใช้เงินเหลือจ่ายดังกล่าว เนื่องจากต้องให้มีการดําเนินโครงการขึ้นใหม่หรือมีหน่วยงานเจ้าของโครงการประสงค์จะเสนอโครงการเพิ่มเติม ให้นําความในหมวด 2 การอนุมัติโครงการและหมวด 3 การดําเนินโครงการ มาใช้บังคับโดยอนุโลมการขออนุมัติใช้เงินเหลือจ่ายตามวรรคหนึ่ง ให้กระทําได้ภายในระยะเวลาที่คณะรัฐมนตรีกําหนดข้อ ๒๗ ในกรณีหน่วยงานเจ้าของโครงการได้รับการจัดสรรเงินกู้และทําสัญญาแบบปรับราคาได้ (ค่า K) หากหน่วยงานเจ้าของโครงการประสงค์จะชดเชยค่างานก่อสร้างตามสัญญาแบบปรับราคาได้ (ค่า K) ให้เสนอขออนุมัติต่อสํานักงบประมาณ และให้สํานักงบประมาณพิจารณาจัดสรรจํานวนเงินจากวงเงินเหลือจ่ายของโครงการนั้นหรือภายใต้วงเงินเหลือจ่ายทั้งหมดตามที่กระทรวงการคลังแจ้งข้อ ๒๘ เมื่อการดํา เนินโครงการและการเบิกจ่ายเงินแล้วเสร็จครบทุกโครงการแล้วให้สํานักงานบริหารหนี้สาธารณะปิด "บัญชีเพื่อการวางระบบบริหารจัดการน้ําและสร้างอนาคตประเทศ"และนําเงินที่เหลือในบัญชีส่งคลังเป็นรายได้แผ่นดินผู้มีอํานาจลงนาม - ประกาศ ณ วันที่ 13 มีนาคม พ.ศ. 2555 ยิ่งลักษณ์ ชินวัตร นายกรัฐมนตรี